



**PELDVIETAS DROŠĪBAS PRASĪBU NOVĒRTĒJUMS**

Veselības inspekcija (turpmāk – Inspekcija) aicina aizpildīt izstrādāto novērtējuma anketu par drošības prasību nodrošināšanu peldvietā.

Anketas mērķis ir rosināt peldvietas apsaimniekotāju (turpmāk – Apsaimniekotājs) izvērtēt, cik lielā mērā peldvietā tiek veikti pasākumi apmeklētāju drošībai, kā arī sniegt peldvietas apsaimniekotājam nepieciešamo informatīvo atbalstu normatīvos aktos noteikto prasību ievērošanai ikdienas darbā.

 Pašnovērtējuma anketa sastāv no jautājumiem, kas skar prasības, kuras ir noteiktasMinistru kabineta 28.11.2017. noteikumos Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” (turpmāk – Noteikumi Nr. 692) kā obligātas prasības, kā arī jautājumus par prasībām, kuras nav obligātas, bet vēlamas. Pašnovērtējuma anketa sastāv no četrām daļām:

1. Informatīvajā daļā jānorāda vispārīgā informācija par Apsaimniekotāju un peldvietu.

1. Vērtējumu daļā jāsniedz vērtējums par prasību izpildi, kā arī obligāti jāpievieno komentāri, kas īsumā paskaidrotu norādīto vērtējumu.
2. Nepieciešamo uzlabojumu aktivitāšu daļā Apsaimniekotājam jānorāda, kādas darbības un kādā termiņā tās plāno veikt, lai novērstu nepilnības, ja tādas ir norādītas vērtējumu daļā.
3. Atbalsta daļā Apsaimniekotājs var norādīt, vai un kāda palīdzība Apsaimniekotājam ir nepieciešama no Inspekcijas puses vai citām valsts un sabiedriskajām organizācijām, piemēram, biedrības “Peldēties droši” – konsultācijas, apmācības un kādos jautājumos.

**1. INFORMATĪVĀ DAĻA**

Peldvietas nosaukums, adrese un tās apsaimniekotāja adrese, e-pasts:

|  |
| --- |
|  |

|  |
| --- |
|  |

**2. Vērtējumu daļa**

Vērtējums (gradācija):

|  |
| --- |
| A  =   pasākums peldvietā ir pilnībā realizēts *(komentārā jānorāda, kas apstiprina pasākuma realizāciju)*;B   =   daži pasākuma elementi peldvietā ir ieviesti, bet pasākums nav uzskatāms par izpildītu pilnībā, tiek plānoti uzlabojumi *(komentārā jānorāda neatbilstības iemesli, uzlabojumu daļā jānorāda uzlabojumu aktivitātes un termiņi)*;C  =   pasākums peldvietā nav ieviests, taču tiek plānoti uzlabojumi *(komentārā jānorāda neatbilstības iemesli, uzlabojumu daļā jānorāda uzlabojumu aktivitātes un termiņi)*; ▬  =   pasākuma realizācija peldvietā nav nepieciešama un netiek plānota *(komentārā jānorāda, kāpēc nav nepieciešams nodrošināt prasības izpildi)*. |

Katrai izvērtējamai prasībai (Nr.p.k.) dot vienu vērtējumu kopumā, atbilstoši ieteikumu izpildes apjomam.

Komentāriem atvēlētajā daļā katrai prasībai jāpievieno skaidrojums par tās realizāciju (izpildi) peldvietā. Komentāru sadaļu aizpilda maksimāli izsmeļoši, skaidrojumus norāda neatkarīgi no prasībai piešķirtā vērtējuma (A/ B/ C vai „─”).

| **Nr.p.k.** | **Prasība** | **Prasības skaidrošana un izvērtēšana** | **Vērtējums**A/ B/ C/─ | **Komentāri un skaidrojums par piešķirto vērtējumu** |
| --- | --- | --- | --- | --- |
| 1. | Peldvietā ir nodrošināts **piebraucamais ceļš** **transporta līdzekļiem dienesta pienākumu veikšanai**. | **Jāizvērtē, vai peldvietā ir nodrošināts ceļš transporta līdzekļiem dienesta pienākumu veikšanai.** Lūdzu nosauciet ielu, pa kuru paredzēts piebraukt transporta līdzekļiem dienesta pienākumu veikšanai. Vai ceļš ir pietiekami stingra seguma? Cik metru attālumā no ūdens iespējams piebraukt?*Būtiski ir pārliecināties, vai peldvietā ir nodrošināts atbilstošs ceļš operatīvo dienestu transporta līdzekļu piebraukšanai. Ceļam, pa kuru paredzēts piebraukt transporta līdzekļiem dienesta pienākumu veikšanai, jābūt ar pietiekami stingru segumu, bez kavējošiem vai neapbraucamiem šķēršļiem un izzāģētiem traucējošiem ceļmalas koku zariem. Ceļa galā jābūt autotransporta apgriešanās laukumam vai jābūt iespējai veikt apgriešanās manevru. Vēlamais attālums no piebraucamā ceļa līdz peldvietai, ejot kājām, ir līdz 50 m.*  |  |  |
| 2. | Peldvietas apsaimniekotājs pirms peldsezonas sākuma peldvietas ūdeni **norobežo ar bojām, lentēm vai citiem negrimstošiem materiāliem**. | **Jāizvērtē, vai peldvietas ūdens ir norobežots ar bojām, lentēm vai citiem negrimstošiem materiāliem.** Komentāros norādīt, cik bojas vai citi negrimstošie materiāli ir izvietoti uz kopējo peldvietas garumu un to atstarpi vienam no otra. Vai tie ir viegli pamanāmi?*Lai paaugstinātu peldvietas drošības līmeni, peldvietas īpašniekam/apsaimniekotājam peldvietas zona jānorobežo ar bojām, lentēm vai citiem negrimstošiem materiāliem līdz dziļumam, kas atbilst no vidējā līdz maksimālajam cilvēka auguma garumam – aptuveni 1,8-2,0 m dziļumā.* *Peldvietu norobežojošajiem elementiem (piemēram, bojām) jābūt pietiekami lieliem, lai viļņošanās laikā tie būtu labi saskatāmi un nenogrimtu zem ūdens, un tie jāizvieto tā, lai peldētājs, atrodoties pie jebkura no tiem, varētu saskatīt nākamo tuvāko peldvietas norobežojošo objektu.**Bojas peldvietā pilda vairākas funkcijas. Tās norāda robežu, līdz kurai vietai peldēt ir droši, norāda robežu, līdz kurai glābējs var paspēt izglābt cilvēku. Bez tam tās norāda robežu, līdz kurienei drīkst pārvietoties ar ūdens transportu, norāda oficiālās peldvietas robežu (ja tāds statuss ir). Pie bojas cilvēks var arī pieturēties un atpūsties, lai mērotu ceļu virzienā uz krastu, kā arī pie bojas var dot signālu glābējiem vai apkārtējiem.* |  |  |
| 3.  | Peldvietas apsaimniekotājs pirms peldsezonas sākuma peldvietā, ja iespējams, izveido un norobežo **peldēšanās sektoru bērniem līdz 10 gadu vecumam**. Bērniem paredzētā sektora pamatni izvēlas vai izveido ar nelielu slīpumu un maksimālo dziļumu, kas nepārsniedz 70 cm. \*\**Prasība nav obligāta, bet vēlama.*  | *Norobežots (piemēram, ar bojām) peldēšanās sektors bērniem peldvietā palielina drošību peldvietā. Šajā peldēšanās sektorā ir noteikts dziļums (līdz 70 cm), kas mazina risku, ka bērni peldvietā varētu iepeldēt dziļāk, kur bērns vairs nevar aizsniegt peldvietas gultni. Peldēšanās sektors bērniem ļauj vecākiem un glābējiem vieglāk uzraudzīt bērnu aktivitātes.* 🗹 **Ja sektors bērniem ir izveidots, komentāros var aprakstīt, kā tiek iegūta pārliecība, kabērnu sektorā ir atbilstošs dziļums un slīpums.**Kā peldēšanās sektors bērniem līdz 10 gadu vecumam ir norobežots no pārējās peldvietas?**🞎 Ja sektors nav izveidots, to neatzīmē kā neatbilstību.** Apsaimniekotājs komentāros var aprakstīt, vai ir nākotnē ir plānots izveidot šādu peldēšanās sektoru. |  |  |
| 4.  | Peldvietā ir nodrošināta **glābšanas dienesta darbība**.\*\**Prasība nav obligāta.*  | *Apsaimniekotājs, izvērtējot nepieciešamību, peldvietā var nodrošināt glābšanas dienesta darbību vai drošības uzraudzības speciālista klātbūtni. Parasti glābšanas dienestu darbību pielāgo peldvietu apmeklējuma tendencēm.**Ja peldvietas teritorijā vai vietā, no kuras labi pārredzama peldvieta, atrodas glābšanas dienests, tā atrašanās vietai jābūt iezīmētai peldvietas apkārtnes shēmā, vai arī ir jābūt atsevišķai norādei par glābšanas dienesta atrašanās vietu un tās darbības laiku.* *Peldvietās, kurās nav nodrošināta nepārtraukta (24 stundu) glābšanas dienesta darbība, informatīvajos stendos jāizvieto instrukciju par pirmās palīdzības sniegšanu slīkšanas gadījumā, kā arī atbildīgo dienestu kontaktinformāciju*. 🗹 **Ja glābšanas dienesta darbība peldvietā ir nodrošināta, lūdzu norādīt glābšanas dienesta darba laiku un to vai norādes peldvietā par glābšanas dienesta darba laiku ir labi pamanāmas.****🞎 Ja glābšanas dienesta darbība peldvietā nav nodrošināta – vai informācijas stendā ir izvietota papildu informatīvā zīme, norādot, ka glābšanas dienests nav pieejams, un tādēļ ir jābūt īpaši uzmanīgiem?** |  |  |
| 5.  | Peldvietās, kurās nav glābšanas dienesta, ieteicams izvietot publiski pieejamu **glābšanas inventāru.\****\* Prasība nav obligāta, bet vēlama.* | *Kā glābšanas palīglīdzekļi var kalpot glābšanas veste, glābšanas riņķis vai cita veida glābšanas palīgrīki, kas izvietoti peldvietā un ļauj ātri un droši sniegt nepieciešamo atbalstu nelaimē nonākušai personai.**Glābšanas  palīglīdzekļi palīdz:1) izvairīties no tieša kontakta ar slīkušo, dodoties tam palīgā,2) nodrošināt papildu peldspēju tam, kas dodas palīgā,3) esot ūdenī pie cietušā un padodot tam palīglīdzekli, un abiem pie tā turoties, var sagaidīt palīdzību vai abiem kopā mēģināt izkļūt krastā.*🗹 **Lūgums norādīt, vai peldvietā ir pieejamā vietā nodrošināts publiskais glābšanas aprīkojums un norādīt to daudzumu, atrašanās vietu.** **🞎 Ja peldvietā nav izvietots publiski pieejams glābšanas inventārs, komentāros norādīt, vai ir plānots to izvietot.** |  |  |
| 6. | Informatīvajā stendā ir norādīts **glābšanas dienesta tālruņa numurs**.  | **Ja peldvietā nav nodrošināta glābšanas dienesta darbība, tad informatīvajā stendā ir jānorāda vienotais ārkārtas palīdzības izsaukuma numurs (112).****Ja peldvietā ir nodrošināta glābšanas dienesta darbība, tad informatīvajā stendā papildus vienotajam ārkārtas palīdzības izsaukuma numuram (112) ir jānorāda arī peldvietas glābēju stacijas numurs.***Situācijās, kad peldvietā var būt nepieciešama glābšanas dienesta palīdzība, telefona numurs informatīvajā stendā var palīdzēt nodrošināt ātrāku saziņu ar glābšanas dienestu.*  |  |  |
| 7.  | Informatīvajā stendā ir izvietota **informācija par drošības prasībām peldvietā**. | **Jāizvērtē, vai ir izvietotainformācija par drošu uzvedību peldvietā (Noteikumu Nr. 692 4. pielikums).***Noteikumu Nr. 692 4. pielikumā ir iekļauta informācija par drošu uzvedību peldvietā (piemēram, ka peldēties drīkst tikai peldvietas teritorijā, ka nedrīkst peldēt aiz bojām, kas ierobežo peldvietu, ka jāseko norādījumiem vai izmaiņām peldvietas informatīvajā stendā un citas prasības).* |  |  |
| 8. | Informatīvajā stendā ir sniegts **peldvietas hidroģeoloģiskais raksturojums** (iespējamās ūdenslīmeņa svārstības, gultnes raksturojums, maksimālais dziļums). | **Jāizvērtē, vai peldvietā ir izvietota informācija par peldvietas hidroloģisko režīmu, gultnes raksturojumu un maksimālo dziļumu.***Peldvietas hidroloģiskā režīma un gultnes raksturojums peldvietas apmeklētāju var brīdināt par iespējamiem drošības riskiem, piemēram, straumes ātrumu, pēkšņām ūdenslīmeņa izmaiņām, nelīdzenu gultni, ko var radīt ūdens kustības radīti sanesumi.*  |  |  |
| 9.  | Citi iepriekš neminētie pasākumi, kas ir nodrošināti, lai uzlabotu peldvietas drošību. | *Komentārā varat norādīt, piemēram, pašvaldības saistošie noteikumi peldvietām, kuros iekļautas iepriekš neminētās drošības prasības; soda piemērošana par drošības prasību neievērošanu; peldvietai ir droša piekļuve cilvēkiem, kas pārvietojas riteņkrēslā; sezonas laikā regulāra peldvietas gultnes pārbaudīšana.* |  |  |

**3. NEPIECIEŠAMO UZLABOJUMU AKTIVITĀŠU DAĻA**

|  |  |  |  |
| --- | --- | --- | --- |
| **Nr. p. k.** | **Uzlabojumu aktivitāte** | **Atbildīgais par ieviešanu** | **Ieviešanas termiņš** |
| 1. |  |  |  |
| 2. |  |  |  |
| … |  |  |  |

**4. ATBALSTA DAĻA**

|  |  |  |
| --- | --- | --- |
| **Nr. p.k.** | **Jautājums** | **Komentārs** |
| 1. | Kādi pasākumi Inspekcijai un citām atbildīgajām institūcijām vai sabiedriskajām organizācijām būtu jārīko, lai jūs saņemtu nepieciešamo informāciju par pašnovērtējuma anketā aplūkotajām prasībām? |  |
| 2. | Kāda veida informāciju par pašnovērtējuma anketu apkopotajiem datiem jūs vēlētos saņemt?  |  |
| 3. | Vai pašnovērtējuma anketā iekļautās prasības jums palīdzēja sakārtot peldvietas drošības prasības peldvietā? |  |
| ... |  |  |

|  |
| --- |
|  |
|  |

Par peldvietu atbildīgā amatpersona (vārds, uzvārds, amats):